Document ID: 32007R0336

NARIADENIE KOMISIE (ES) č. 336/2007
z 28. marca 2007,
ktorým sa mení a dopĺňa príloha II k nariadeniu Rady (ES) č. 1788/2003 stanovujúcemu poplatky v sektore mlieka a mliečnych výrobkov vzhľadom na referenčný obsah tuku pre Rumunsko
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1788/2003 z 29. septembra 2003 stanovujúce poplatky v sektore mlieka a mliečnych výrobkov (1), a najmä na druhý pododsek jeho článku 9 ods. 5,
keďže:
(1)
Na účely revízie referenčného obsahu tuku stanoveného v prílohe II k nariadeniu (ES) č. 1788/2003 uvedenej v článku 9 ods. 5 tohto nariadenia Rumunsko poskytlo Komisii správu podrobne uvádzajúcu výsledky a trendy obsahu tuku v roku 2004 v skutočnej výrobe mlieka z oficiálneho prehľadu.
(2)
Podľa tejto správy a po preskúmaní vykonanom útvarmi Komisie je vhodné upraviť referenčný obsah tuku stanovený v prílohe II k nariadeniu (ES) č. 1788/2003 pre Rumunsko.
(3)
Opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
V prílohe II k nariadeniu (ES) č. 1788/2003 sa referenčný obsah tuku „35,93“ pre Rumunsko nahrádza referenčným obsahom tuku „38,5“.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Uplatňuje sa od 1. apríla 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. marca 2007

Labels: 18
17
6
15